lv lv ru es ru lv lv lv lv lv lv lv lv lv lv pl lv pt hbs_lat nl lv lv lv it lv lv lv lv lv lv lv lv lv lv lv lv lv lv lv en pt lv en lv it
No aitām līdz zvaigznēm - Jēra aknu pastēte
Jēra subprodukti, tai skaitā aknas un sirdis, ir nepelnīti nenovērtēti produkti, kas lieliski var papildināt jūsu ēdienkarti. Piemēram, no minētajiem produktiem var pagatavot lielisku pastēti. Piedāvājam mūsmājās izmanto receptūru.
1 iepakojums jēra aknu - parasti ietilpst 2as aknas
1-2 iepakojumi sirdis - skaitā 2-3
1 paliels burkāns - notīrīts, sagriezts 2-3 cm biezās šķēlēs
1/2 selerijas saknes - nomizota, sagriezta palielākos gabalos
1-2 sīpoli - nomizoti, pārgriezti uz pusēm
2-3 ēdk sojas mērces (var nelikt)
~3 nomizotas ķiploku daiviņas
papildus maltie melnie pipari pēc vēlmēm
Sagatavojam aknas un sirdis - aknām maksimāli noņem plēves un izgriež asinsvadus, saistaudus. Sirdīm nogriež "austiņas", pārdala uz pusēm. Pēc vēlmes var nedaudz apcept, bet var arī necept.
Liekam vārīties uz vidējas uguns. Ūdens lai pārsedz produktus ~2 pirkstus virs, jo procesā novārīsies.
Nosmeļam putas, kad tās ir parādījušās.
Pēc tam liekam klāt burkānus, seleriju saknes, sīpolus, melnos piparus (veselos), smaržīgos piparus, lauru lapas. Vāram līdz aknas un sirdis ir mīkstas.
Izņemam aknas, sirdis, burkānus un selerijas. Sīpolus mēs atstājam buljonā.
Nokāšam buljonu (biezumus vistiņām!).
Sablenderējam vienotā masā aknas, sirdis, burkānus un selerijas. Lai process noritētu vieglāk, nedaudz vēlams pieliet buljonu. Bet ar buljonu nepārforsēt, lai nav pārmēru šķidrs.
Izkausējam katliņā sviestu un pievienojam masai, turpinam blenderēšanas/putošanas procesu.
Iespiežam masā ķiplokus, turpinam blenderēt.
Noprovējam un pēc garšas izjūtām pievienojam sāli, maltos piparus, sojas mērci. Jāatceras, ka garšai jābūt izteiktai, jo, kad uzsmērē kārtiņu uz maizes, pastētei būs jāpārsit maizes garšu.
Liekam traukā un iekšā ledusskapī, lai atdziest līdz smērējamai konsistencei.
Mēs mājās parasti smērējam uz rupjmaizes, pa virsu uzliekot marinēta gurķīša šķēles.
Sūtīt ziņu par jauniem komentāriem.:
Atļauts izmantot:    Add a new comment: